‘Svi smo suodgovorni za ono što se tamo događalo, jer smo okretali glavu. Zato svaka čast ženi koja ga je prijavila,’ rekla je bivša radnica koja je ukazala na još jedan oblik diskriminacije u autoklubu

Damir Škaro, predsjednik Autokluba Siget, osvajač brončane olimpijske medalje i bivši saborski zastupnik HDZ-a, u istražnom je zatvoru zbog sumnje da je je silovao i spolno uznemiravao svoju zaposlenicu.

Javile su se i druge djelatnice koje su rekle da ih je spolno uznemiravao, a i predsjednik HAK-a sumnja da je ona jedina žrtva čelnika koji je u AK Siget bio “sve, i zakon i sud”.

ISPITANE TRI SURADNICE DAMIRA ŠKARE: Jedna od njih tvrdi: ‘I mene je pipkao’; spominje se i ‘posrednik’ koji je nudio novac za šutnju

CURI SVE PRLJAVIJI VEŠ DAMIRA ŠKARE, OGLASIO SE I PREDSJEDNIK HAK-a: ‘Žao mi je te žene, ali vjerujem da ona nije jedina. On je u AK Siget i zakon i sud’

“U tvrtki je vladala sektaška atmosfera, atmosfera straha i nepovjerenja. Svakoga od nas Škaro je na neki način zadužio, mnogima je pomogao, pa se očekivalo onda da se i odužimo. Svi smo suodgovorni za ono što se tamo događalo, jer smo okretali glavu. Zato svaka čast ženi koja ga je prijavila”, rekla je za 24sata bivša zaposlenica.

Fotografija kao dokaz dolaska

Tamo su žene, kaže, “sto godina iza muškaraca”, ali su strahovladu trpjeli i muškarci, rekla je djelatnica koja je prokazala još jedan oblik terora nad djelatnicima. AK je svakog osmog u mjesecu plaćao misu u župi Uzvišenja Svetog Križa u Sigetu na koju su radnici morali odlazili.

Nakon mise, svi su se morali zajedno fotografirati, a ta fotografija je služila i kao dokaz da je radnik bio na misi. Nedolazak se kažnjavao sa 1000 kuna manjom plaćom, a jedino opravdanje bio je rad u podnevnoj smjeni na taj dan. Zaposlenicima su stizali i podsjetnici na mobitele “Obavijest – Sveta misa za zdravlje djelatnika i njihovih obitelji u crkvi Sv. Križa u 18.30”.

Na misu su morali odlaziti svi, bez obzira na vjeroispovijest. Ipak, djelatnici ističu kako su poštivani i pravoslavni i muslimanski praznici.

U župi potvrdili redovite mise za AK

Da je misa plaćana potvrđeno je i u župi te kažu kako su to dogovorili Škaro i fra Smiljan Kožul koji je njegov prijatelj, no ne vide u tome ništa sporno.

“Ne možemo mi na licima zaposlenika AK Siget vidjeti dolaze li na misu po naredbi ili dobrovoljno, kako da to znamo? Ali dolaze, bude ih dosta”, komentirali su iz Župe, dodajući kako, ako je točno da su zaposlenici dolazili pod prisilom, to “nije dobro”.